Teherán 9. apríla 2015 (HSP/TEHRANTIMES/Foto:TASR/AP – Hani Mohammed)
Táto kríza sa dá vyriešiť len politickou cestou, okamžitým ukončením invázie Saudskej Arábie v Jemene a národnými rokovaniami s prítomnosťou všetkých zúčastnených strán v nezúčastnenej krajine
Iránsky námestník ministerstva zahraničných vecí pre Arabské a Africké záležitosti povedal, že agresia Saudskej Arábie voči Jemenu môže poskytnúť živnú pôdu pre zopakovanie sa "skúseností" so Sýriou a Líbyou. Hossein Amir-Abdollahian sa tak vyjadril počas svojho stretnutia so špeciálnym emisárom, Gongom Xiaoshengom, pre záležitosti Stredného východu, v Teheráne tento utorok.
Tiež povedal že, Jemenská kríza sa dá vyriešiť len politicky, s tým, že sa okamžite zastavia vojenské útoky Saudskej Arábie voči krajine.
"Táto kríza sa dá vyriešiť len politickou cestou, okamžitým ukončením invázie Saudskej Arábie v Jemene a národnými rokovaniami s prítomnosťou všetkých zúčastnených strán v nezúčastnenej krajine," tvrdil počas rozpracovania iránskej politiky na zastavenie zabíjania civilistov v Jemene.
Vo svojom tvrdení tiež vyzýval Čínu, aby zohrávala aktívnejšiu úlohu pri prevencii rozširovania krízy v Jemene.
Čínsky predstaviteľ zdôraznil nevyhnutnosť rešpektovať suverénnosť krajín v regióne v určovaní ich politického smerovania.
Xiaosheng pokračoval v rozhovore ďalej s tým, že krajiny v regióne by mali dosiahnuť politické riešenia pre urovnanie krízy.
Tiež povedal, že iránska politika týkajúca sa záležitostí v regióne je "princípom", ktorý súhlasí s čínskou makropolitikou.
Generál Hassan Firouzabadi, šéf generálneho štábu iránskych obrnených síl, povedal v stredu, že mlčanie západných krajín nad poškodzovaním jemenskej infraštruktúry presvedčí svet, že dali agresii Saudskej Arábie voči Jemenu "zelenú".
fk